Mar 10,2017
రెనో నుంచి క్విడ్‌ క్లైంబర్‌
న్యూఢిల్లీ : ఫ్రెంచ్‌కు చెందిన ప్రముఖ కార్ల తయారీ కంపెనీ రెనో కొత్తగా భారత మార్కెట్లోకి క్విడ్‌ క్లైంబర్‌ను విడుదల చేసింది. దీని ధర రూ.4.3 లక్షలు (ఎక్స్‌షోరూం ఢిల్లీ)గా నిర్ణయించింది. ఈ కొత్త కారు ఆటోమెటిక్‌, మాన్యూవల్‌ ట్రాన్స్‌మిషన్‌ వెర్షన్‌లో లభిస్తాయని వెల్లడించింది. రెనో క్విడ్‌ క్లైంబర్‌ను వినియోగదారుల అవసరాలను దృష్టిలో పెట్టుకొని తయారు చేసినట్టు రెనో ఇండియా ఆపరేషన్స్‌ సీఎండీ సుమిత్‌ సాహ్ని పేర్కొన్నారు. కాగా నేటి యువతకు తగ్గట్టుగా రూపొందించినట్టు ఆయన వివరించారు. ఈ మోడల్‌ ప్రభావం తమ అంతర్జాతీయ ఆవిష్కరణల్లో ప్రతిబింబించనుందని వెల్లడించారు. అదే సమయంలో దేశీయ అవసరాలకు అనుగుణంగా కంపెనీ ఉత్పత్తుల తయారీ ఉంటుందని సుమిత్‌ తెలిపారు. ప్రత్యేకంగా ఎస్‌యూవీ స్ఫూర్తితో రూపొందించిన ఈ మోడల్‌లో 7 ఇంచ్‌ టచ్‌స్క్రీన్‌ మీడియానావ్‌ సిస్టమ్‌, డిజిటల్‌ ఇన్స్రుమెంట్‌ క్లస్టర్‌, వన్‌ టచ్‌ సింగిల్‌ లెన్‌ ఇండికేటర్‌, స్పీడు ఆధారంగా రెడియో సౌండ్‌ కంట్రోల్‌, ప్రు-సెన్స్‌ సీట్‌ బెల్ట్‌, 300 లీటర్ల బూట్‌ సామర్థ్యం, ఎరిగో-స్మార్ట్‌ క్యాబిన్‌, మల్టీపుల్‌ స్టోరేజీ స్పేసెస్‌, అప్పర్‌ సెగ్మేంట్‌ డైమెన్షన్స్‌, ఇంటీరియర్‌ స్పేస్‌తో పాటు తదితర ఫీచర్లను పొందుపరిచినట్టు తెలియజేశారు.
మీ స్నేహితులకు రికమెండ్ చెయ్యండి